
    Per a la Robi 
  



Pròleg 


El cervell participa en tot allò que fas, incloent-hi el que penses, el que sents, com actues i les relacions que mantens amb els altres. És l’òrgan de la personalitat, del caràcter, de la intel·ligència i de cada decisió que prens. Durant vint anys he examinat imatges del cervell de desenes de milers de pacients d’arreu del món i he après que, quan el cervell funciona bé, nosaltres també funcionem bé, i que quan el cervell ho passa malament és més que probable que nosaltres també ho passem malament a la vida.

Amb un cervell més sa, som més feliços, estem més en forma, som més rics, més savis i prenem més bones decisions, cosa que contribueix a triomfar més a la vida i a viure més anys. En canvi, quan el cervell no està bé per qualsevol raó —com una lesió al cap o un trauma emocional del passat—, estem més tristos i malalts, som més pobres, menys savis i tenim menys èxit. 


És fàcil d’entendre que els traumes perjudiquen el cervell, però els investigadors han descobert que també l’afecten els pensaments negatius i la mala programació del passat.

Per exemple, jo vaig créixer amb un germà gran que em pegava cada dos per tres. La tensió i la por que sentia constantment em van engendrar molta angoixa, unes pautes mentals marcades per l’ansietat. Sempre estava en guàrdia, no sabia mai quan me’n passaria alguna. Durant molt de temps, la por em va despertar una hiperactivitat al centre de del cervell en què es controla aquesta por, fins que, més endavant, vaig poder resoldre aquest problema.

A Deixa de ser tu, el meu col·lega, el doctor Joe Dispenza, et guiarà perquè assoleixis un nou estat mental, ja que podràs optimitzar tant el maquinari com el programari del cervell. Aquest nou llibre parteix d’uns coneixements científics sòlids, i l’autor parla amb el mateix afecte i saviesa que trobem a la premiada pel·lícula I tu què saps? i en el seu primer llibre Desarrolla tu cerebro.

Tot i que jo veig el cervell com un ordinador, amb el maquinari i el programari, el primer (el funcionament físic del cervell) no és independent del segon o de la programació i reestructuració constants que s’esdevenen al llarg de la vida. De fet, tots dos s’influeixen mútuament d’una manera espectacular.

La majoria hem patit alguna mena de trauma a la vida i convivim diàriament amb les cicatrius que ens va deixar. Fer net d’aquelles experiències que han esdevingut part de l’estructura cerebral pot ser increïblement curatiu. Evidentment, l’adquisició d’uns hàbits saludables per al cervell, com ara seguir una dieta com cal, fer exercici i prendre determinats nutrients per al cervell, és essencial perquè l’òrgan funcioni bé. A més a més, els pensaments que tens en cada moment també poden ser summament guaridors…  o et poden anar en contra. I el mateix passa amb les experiències del passat que hi ha gravades al cervell.

A l’Amen Clinics duem a terme un estudi que s’anomena «Escaneig del cervell per SPECT». L’SPECT o tomografia computada per emissió de fotó simple és una tècnica de la medicina nuclear que permet observar la circulació sanguínia i les pautes d’activitat. No és el mateix que les imatges de la tomografia computada (TC) o de la ressonància magnètica (RM), que examinen l’anatomia cerebral, atès que l’SPECT observa el funcionament del cervell. Gràcies a aquest estudi amb l’SPECT, amb la qual ja hem recollit més de setanta mil imatges, hem après coses molt importants sobre el cervell, com ara:


	Les lesions cerebrals poden arruïnar la vida. 

	L’alcohol no és bo, ho demostren les greus lesions que s’aprecien en les imatges de SPECT.

	Alguns medicaments que acostumem a prendre, com els ansiolítics comuns, no són bons per al cervell. 

	Malalties com l’Alzheimer comencen, de fet, al cervell, dècades abans que se’n manifestin els símptomes.





Els escaneigs amb SPECT també ens han ensenyat que, com a societat, ens cal molt més amor i respecte per al cervell, i que deixar que els fills practiquin esports de contacte, com el futbol americà i l’hoquei, no és bona idea.

Una de les lliçons més engrescadores que he adquirit és que podem canviar literalment el cervell i, per tant, canviar la vida, amb l’adquisició d’hàbits que li siguin saludables, com ara corregir les creences negatives i emprar processos meditatius com els que descriu el doctor  Dispenza.

En una sèrie d’estudis que hem publicat s’analitzen com la pràctica de la meditació, com la que recomana el doctor Dispenza, dispara la circulació sanguínia a l’escorça prefrontal, la part més pensant del cervell humà. Després de dur a terme, durant vuit setmanes, una meditació diària, els subjectes de l’estudi tenien enfortida l’escorça prefrontal en repòs i els havia millorat la memòria. N’hi ha moltes, de maneres per guarir el cervell i fer-lo millor.

Confio que tu també vulguis, com jo, desenvolupar «enveja cerebral», i vulguis un cervell que et funcioni més bé. La recerca que duem a terme amb les imatges d’aquest òrgan m’ha canviat del tot la vida. Quan feia poc que observava escaneigs de SPECT, el 1991, vaig voler observar el meu propi cervell. Aleshores tenia trenta-set anys. Però en veure la fila tòxica que feia, ple de bonyets, vaig saber que no estava sa. Al llarg de la vida, he begut poquíssim alcohol, mai no he fumat ni he consumit cap droga il·legal. Aleshores, per què el meu cervell tenia tan mal aspecte? Abans de copsar realment el que és la salut cerebral, jo tenia tot de mals hàbits per al cervell. Consumia molt menjar porqueria, bevia sense parar refrescos amb gas, sovint dormia només quatre o cinc hores i arrossegava ferides emocionals del passat que no havia guarit. No feia exercici, sempre estava estressat i em sobraven quinze quilos. El que no sabia m’estava perjudicant…  i molt.

En la darrera imatge que m’he fet, en canvi, se’m veu molt més jove que fa vint anys. El cervell, literalment, se m’ha rejovenit, i el teu també pot canviar quan et decideixis a tenir-ne cura com cal. Quan vaig veure la imatge del primer escaneig que em vaig fer, vaig voler millorar el meu cervell. Aquest llibre també t’ajudarà a millorar el teu.

Espero que gaudeixis d’aquesta lectura tant com ho he fet jo.



DANIEL G. AMEN, M. D., 
autor de Cambia tu cerebro, cambia tu vida 




Introducció 
L’hàbit més important que pots eliminar és el de ser tu






Quan penso en els llibres sobre com podem crear la vida que desitgem, veig quemols continuembuscantmètodes basats en proves científiques sòlides que funcionin de debò. Ara bé, les darreres investigacions sobre el cervell i el cos, la ment i la consciència —tot un salt quàntic respecte als nostres coneixements de física— indiquen més possibilitats per avançar cap al que, de manera innata, coneixem com el nostre autèntic potencial.

Com a quiropràctic al capdavant d’una clínica integral de salut amb molts pacients, i com a educador en els àmbits de la neurociència, la funció cerebral, la biologia i la química cerebral, he tingut el privilegi de dirigir algunes d’aquestes investigacions, en què no tan sols he estudiat els camps esmentats, sinó que també he observat els efectes d’aquesta nova ciència, quan l’apliquen persones normals i corrents com tu i com jo. És aleshores que les possibilitats d’aquesta nova ciència es fan realitat.

Així doncs, he presenciat transformacions notables en la salut i la qualitat de vida de pacients que han canviat dement. Durant els darrers anys, he tingut l’ocasió d’entrevistarmoltes persones que havien superat malalties importants, considerades terminals o cròniques. Segons el model mèdic imperant, aquestes recuperacions són «remissions espontànies».

Tanmateix, després d’examinar a fons els viatges interiors d’aquestes persones, vaig veure clar que la ment hi havia tingut un paper molt  important…  i que, al capdavall, els seus canvis físics no eren pas tan espontanis. Aquesta troballa em va animar a seguir amb els estudis de postgrau sobre les imatges del cervell, la neuroplasticitat, l’epigenètica i la psiconeuroimmunologia. Simplement, vaig concloure que al cervell i al cos hi devia estar passant alguna cosa detectable i reproduïble. En aquest llibre vull compartir amb tu algunes de les coses que vaig aprendre durant aquest procés i mostrar-te, en analitzar la interrelació entre la ment i la matèria, com pots aplicar aquests principis no tan sols al teu cos, sinó també a qualsevol aspecte de la vida.


Vés més enllà del coneixement…  per saber-ne més


Molts lectors del meu primer llibre, Desarrolla tu cerebro: la ciencia de cambiar tu mente, em van fer la mateixa sincera pregunta (juntament amb força comentaris positius) que la persona que em va escriure el següent: «El seu llibre m’ha agradat molt, l’he llegit dos cops. L’he trobat molt científic, complet i inspirador, però podria dir-me com ho faig? Com puc desenvolupar el cervell?».

Per respondre a aquesta pregunta, vaig començar a impartir un seguit de tallers sobre els passos pràctics que qualsevol persona podia dur a terme per aconseguir canvis mentals i corporals que la conduïssin a obtenir resultats duradors. En conseqüència, he vist persones que es guarien inexplicablement, que es desprenien de ferides mentals i emocionals, que resolien problemes en teoria «impossibles», que generaven noves oportunitats i que gaudien d’una salut fantàstica, a tall d’exemple. (En aquestes pàgines coneixeràs algunes d’aquestes persones.)

No cal llegir el meu primer llibre per assimilar el material d’aquest. Ara bé, si ja coneixes la meva obra, he escrit Deixa de ser tu perquè sigui un company pràctic de Desarrolla tu cerebro. Malgrat que el meu objectiu principal és que aquest nou llibre sigui senzill i fàcil de llegir, també hi abordo alguns aspectes científics que serveixen de precursors d’un concepte que vull desenvolupar. He volgut crear un model pràctic i  realista de transformació personal que t’ajudi a comprendre com pots canviar.



Deixa de ser tu és producte d’una de les meves passions: un esforç sincer per desmitificar els conceptes místics, a fi que tothom comprengui que tenim a l’abast tot el que ens cal per fer canvis importants a la vida. És un moment en què, a més de voler «saber», volem «saber com» ho podem fer. Com apliquem i personalitzem els nous conceptes científics i alhora la saviesa centenària per tenir una vida més rica? Quan tu i jo ens adonem de les troballes científiques sobre la naturalesa de la realitat, i ens permetem aplicar aquests principis a la vida quotidiana, ens convertirem en místics i científics en la nostra vida.


Així doncs, et convido a experimentar amb tot el que aprenguis en aquest llibre i a observar-ne objectivament els resultats. Vull dir que, si t’esforces per canviar el món interior dels pensaments i sentiments, l’en torn et començarà a donar respostes que et demostraran que la ment ha afectat el món «exterior». Per què, si no fos així, ho hauries de fer?

Si adoptes la informació intel·lectual adquirida com a filosofia, integres aquests coneixements a la teva vida i els poses prou en pràctica per dominar-los, passaràs de ser un filòsof a ser un principiant i posteriorment un expert. Continua llegint…  hi ha sòlides proves científiques que indiquen que això és possible.

D’entrada, et demano que mantinguis la ment oberta per anar bastint, pas a pas, els conceptes que presento en aquest llibre. Si et dono tota aquesta informació és perquè en facis alguna cosa; si no, no serviria més que per parlar una mica durant el sopar, oi? Tan bon punt t’obris a la realitat de les coses i abandonis les idees condicionades amb què estàs acostumat a interpretar la realitat, veuràs els fruits dels teus esforços. És el que et desitjo.

La informació d’aquestes pàgines vol inspirar-te perquè et demostris a tu mateix que ets un creador diví.

No hauríem d’esperar mai que la ciència ens autoritzi a fer alguna cosa poc usual; això seria convertir-la en una religió més. Siguem prou valents per plantejar-nos la nostra vida, pensar el que ens sembli «fora dels cànons» i repetir-ho un cop rere l’altre. Així arribarem a assolir un poder personal superior.

L’autèntic poder interior arriba quan comencem a analitzar a fons les nostres creences. Potser en descobrirem les arrels en els condicionaments religiosos, culturals, socials, educatius, familiars, mediàtics i fins i tot genètics (aquests darrers els causen experiències sensorials de la vida actual i les de les innumerables generacions precedents). Després compararé aquestes velles idees amb alguns dels nous paradigmes que potser ens faran més servei.

Els temps estan canviant. Com a individus que despertem a una realitat superior, formem part d’un mar de canvis molt més gran. Els sistemes i models actuals de la realitat s’ensorren, és hora que sorgeixi alguna cosa nova. En general, els models polítics, econòmics, religiosos, científics, educatius i mèdics, i també la relació amb el medi ambient, ens mostren un paisatge diferent des de fa només deu anys.


Deixar enrere el que és vell i adoptar el que és nou sembla fàcil, però, com subratllava a Desarrolla tu cerebro, moltes coses de les que hem après i experimentat s’han incorporat al nostre «jo» biològic i les portem com un uniforme. No obstant això, també sabem que allò que avui és cert demà podria no ser-ho. De la mateixa manera que hem començat a qüestionar-nos si els àtoms estan fets de matèria sòlida, la realitat i la manera com hi interaccionem és una progressió d’idees i creences.

Així mateix, sabem que abandonar la vida a què ens hem acostumat i passar tranquil·lament a una de nova és fer com el salmó que neda a contracorrent: cal esforçar-s’hi i, francament, resulta incòmode. Per acabar-ho d’adobar, els qui s’aferren al que es pensen que saben ens fan objecte de burla, marginació, atacs i menyspreu.

Qui, amb unes inclinacions tan poc convencionals, està disposat a afrontar unes adversitats com aquestes en nom d’algun concepte que no pot percebre amb els sentits, encara que mentalment el tingui ben present? Quantes vegades en la història persones titllades d’heretges i boges que van patir els insults dels altres van acabar sent genis, sants o mestres?

T’atreveixes a ser original?











El canvi és una opció, no una reacció 


Aparentment, la naturalesa humana ens mena a resistir-nos al canvi fins que van tan mal dades i ens sentim tan malament que ja no podem seguir com sempre. Això és cert tant en l’àmbit individual com en el social. Hem de patir una crisi, un trauma, una pèrdua, una malaltia o una tragèdia per aturar-nos a analitzar qui som, què fem, com vivim, què sentim i en què creiem o què sabem per canviar de debò. Sovint s’ha d’esdevenir la pitjor situació possible perquè comencem a introduir canvis que ens afavoreixin la salut, les relacions, la professió, la família i el futur. Ara bé, el meu missatge és: I per què hem d’esperar?

Podem aprendre i canviar en un estat de dolor i sofriment, o evolucionar en un estat de felicitat i inspiració. La majoria fem el primer. Per escollir el segon, hem de mentalitzar-nos que el canvi segurament comportarà una certa incomoditat, alguns inconvenients, una ruptura amb la rutina habitual i una etapa de desconeixement.

Gairebé tots coneixem la incòmoda sensació passatgera de la ignorància. Durant la infantesa, vam passar per diverses etapes fins que vam aprendre a llegir. Quan començàvem a tocar el violí o la bateria, els pares ens haurien enviat de bon grat a una habitació insonoritzada. Pobre del pacient a qui li extreu sang un estudiant de medicina que, malgrat tenir els coneixements teòrics, encara no hi té la traça que només neix amb la pràctica.

Assimilar coneixements (saber) i adquirir-ne després l’experiència pràctica amb l’aplicació del que hem après fins que esdevé instintiu (saber com ho podem fer) és segurament el procés que vas seguir per adquirir la majoria de facultats que ara formen part de tu (el coneixement). Així mateix, aprendre a canviar de vida implica tenir coneixements i aplicar-los. Per això el llibre està dividit en tres apartats fonamentals.

En el primer i el segon, bastiré idees en forma de seqüència, per formar un model de coneixement més ampli i profund i així el personalitzis. Hi ha idees que poden semblar repetitives; hi són per «recordarte» alguna cosa que no vull que oblidis. La repetició consolida els circuits cerebrals i forma més connexions neuronals perquè, en els pitjors moments, no renunciïs a la grandesa. Quan arribis al tercer apartat del llibre amb els sòlids coneixements bàsics que hauràs adquirit, podràs experimentar tu mateix la «veritat» del que has après.


Primera part: La ciència del teu ésser


Començarem l’exploració amb un cop d’ull als paradigmes filosòfics i científics relatius a les últimes investigacions sobre la naturalesa de la realitat, qui ets, per què a tants ens ha costat tant canviar i què pots fer com a ésser humà. No et costarà gens de llegir, t’ho prometo.

El capítol 1, El teu jo quàntic, es una introducció a la física quàntica, però no t’amoïnis. Parteixo d’aquí perquè és important que comencis a assumir el concepte que la ment (subjectiva) influeix en el món (objectiu). En la física quàntica, l’efecte observador afirma que allà on poses l’atenció, hi poses l’energia. En conseqüència, afectes el món material (la majoria del qual, per cert, està fet d’energia). Si et planteges aquesta idea, ni que sigui un instant, potser començaràs a centrar-te en el que vols, en comptes de fer-ho en el que no vols. I fins i tot podries arribar-te a sorprendre pensant: Si un àtom es compon d’un 99,99999 per cent d’energia i d’un 0,00001 per cent de substància física,1 podria ser que jo fos més res que alguna cosa? Aleshores, per què centro l’atenció en el petit percentatge del món físic, si sóc molt més? La meva limitació principal és definir la realitat present a través del que percebo amb els sentits? 


Entre els capítols 2 i 4, veurem què significa canviar, anar més enllà de l’entorn, el cos i el temps.

Segurament t’has plantejat la idea que els pensaments que tens creen la vida que tens. Ara bé, en el capítol 2, Vés més enllà de l’entorn, analitzo el fet que, si deixes que el món exterior controli el que penses i  sents, el que fa aquest món és crear-te uns circuits cerebrals per fer-te pensar «igual» que tot el que coneixes. Per això crees més del mateix, l’arquitectura neurològica cerebral reflecteix els problemes, les condicions personals i les circumstàncies de la vida. Per canviar, doncs, has de transcendir tot el que hi ha de físic a la teva vida.

En el capítol 3, Vés més enllà del cos, continuem abordant com vivim segons un seguit de comportaments, pensaments i reaccions emocionals memoritzats, que s’executen com si fossin programes informàtics instal·lats entre els bastidors de la consciència: el subconscient. Per això amb els «pensaments positius» no n’hi ha prou, atès que la major part de qui som resideix subconscientment com a negativitat en el cos. En acabar el llibre ja sabràs com et pots endinsar en el sistema operatiu de la ment subconscient i com pots dur a terme canvis permanents on hi ha aquests programes.

En el capítol 4, Vés més enllà del temps, observarem com vivim anticipant situacions futures o rememorant records un cop rere l’altre (o totes dues coses), fins que el cos comença a creure que viu en un moment que no és el present. Les investigacions més recents donen suport a la idea que tenim una capacitat natural per canviar el cervell i el cos tan sols amb el pensament, perquè biològicament sigui com si ja s’hagués esdevingut alguna situació futura. Com que podem fer que un pensament sigui més real que cap altra cosa, si disposem dels coneixements necessaris podem canviar qui som, des de les neurones fins als gens. Quan aprenguis a usar l’atenció i a viure en el present, travessaràs la porta que et menarà al camp quàntic, on hi ha tots els potencials.

El capítol 5, Supervivència enfront de creació, il·lustra la diferència entre viure en un estat de supervivència i viure en un estat creatiu. El primer comporta viure estressat i funcionar com un materialista, amb la convicció que el món exterior és més real que l’interior. Quan estàs pressionat per la resposta de lluita o fugida del sistema nerviós, amb un còctel de substàncies químiques tòxiques que et circulen pel cos, estàs programat per patir només pel cos, les coses o les persones de l’entorn, i estàs obsessionat amb el temps. El cervell i el cos han perdut l’equilibri. Fas una vida previsible. En canvi, quan realment et trobes en l’estat creatiu harmònic, ja no ets cos, ni cosa, ni temps…  t’oblides de tu mateix. Et transformes en consciència pura, lliure de les cadenes de la identitat que necessita la realitat exterior per recordar qui es pensa que és. 


Segona part: El teu cervell i la meditació



En el capítol 6, Els tres cervells: del pensament a l’actuació i a l’existència, s’aprofundeix en el concepte que els tres «cervells» que tens et permeten passar del pensament a l’actuació i a l’existència. De fet, quan et centres a excloure l’entorn, el cos i el temps, és fàcil passar del pensament a l’existència sense haver de fer res. En aquest estat mental, el cervell no distingeix el que passa en el món exterior de la realitat del que s’esdevé en el món interior mental. Així doncs, si ets capaç de viure exclusivament amb la ment una experiència desitjada, sentiràs les emocions que et desperta abans que se’t materialitzi a la vida. Ara t’estàs endinsant en un altre estat de l’ésser, perquè la ment i el cos funcionen com un de sol. Quan comences a notar com si una possible realitat futura ja estigués passant tan bon punt t’hi centres, estàs canviant els hàbits i comportaments automàtics, i altres programes subconscients negatius. 



En el capítol 7, El buit, estudiem com ens podem alliberar de les emocions memoritzades —i convertides en part de la personalitat— i com podem tancar el buit entre qui ets realment en el món interior privat i el que sembles en el món exterior social. Tots arribem a un punt en què deixem d’aprendre i veiem que no hi ha res de l’exterior que es pugui endur els sentiments del passat. Si preveus el sentiment de cada situació de la vida, no hi haurà espai perquè hi passi res de nou, atès que estaràs contemplant la vida des del passat en comptes de fer-ho des del futur. És la cruïlla en què l’ànima s’allibera o s’enfonsa en la inconsciència. Aprendràs a alliberar l’energia en forma d’emocions i, per tant, a tancar el buit entre el que sembla que ets i qui ets. Al final, et tornaràs transparent. Quan el que sembles és qui ets, és quan ets lliure de debò. 

La segona part conclou amb el capítol 8, La meditació, desmitificar la mística i les ones del futur, en què pretenc desmitificar la meditació, perquè sàpigues què estàs fent i per què. Parlo de la tecnologia de les ones cerebrals, amb senzillesa, per mostrar-te com canvia electrònicament el cervell quan està concentrat, a diferència de quan està alerta pels factors estressants de la vida. Aprendràs que el veritable objectiu de la meditació és anar més enllà de la ment analítica i endinsar-se a la ment subconscient per fer-hi canvis reals i permanents. Si t’aixeques de la sessió de meditació sent la mateixa persona que la que s’hi havia assegut, és que no t’ha passat res en cap estadi. En canvi, si quan medites connectes amb alguna cosa superior, podràs crear i després memoritzar tal coherència entre els pensaments i els sentiments que no hi haurà res de la realitat exterior —cap cosa, persona ni condició en cap indret ni moment— que sigui capaç d’apartar-te d’aquest estadi d’energia. Controlaràs l’entorn, el cos i el temps.


Tercera part: Avança cap al teu nou destí


Tota la informació de la primera i la segona part pretén aportar-te els coneixements necessaris per poder demostrar-la (aplicar-la) en la tercera part, que t’explica «com» ho pots fer; així experimentaràs tu mateix el que has après. La tercera part consisteix a practicar aquesta disciplina: un exercici conscient que es pot utilitzar en la vida quotidiana. És un procés de meditació descrit pas a pas perquè puguis treure profit de les teories que t’he presentat.

Per cert, t’has sentit un xic aclaparat en llegir que aquest procés consta de diversos passos? En cas afirmatiu, no és tal com et penses. Sí, hi aprendràs un seguit d’accions, però no trigaran a semblar-te més que  un o dos passos senzills. Al capdavall, segurament ja executes tot d’accions quan et prepares per conduir (per exemple, ajustes el seient, et cordes el cinturó, comproves la posició dels retrovisors, engegues el motor i els llums, fas un cop d’ull al voltant, pitges la palanca de l’intermitent, treus el fre de mà, poses la primera o la marxa enrere, trepitges l’accelerador… ). Des que vas aprendre a conduir, has fet aquest procediment amb facilitat, d’una manera automàtica. T’asseguro que, quan aprenguis els passos de la tercera part, et passarà el mateix.

Potser et planteges: Per què he de llegir la primera i la segona part? Podria passar directament a la tercera. Ja ho sé, jo segurament pensaria el mateix. Vaig decidir oferir-te la informació rellevant de les dues primeres parts del llibre perquè, en arribar a la tercera, no quedés cap punt sense abordar que pogués engendrar conjectures, dogmatismes o especulacions. Quan comencis a fer els passos de la meditació, sabràs exactament què és el que fas i per què ho fas. Quan copsis el què i el perquè, coneixeràs més coses i, per tant, sabràs millor com ho has de fer quan arribi el moment. Per això l’experiència pràctica de canviar la ment serà més poderosa i deliberada.

Si segueixes els passos del tercer apartat, tendeixes més a acceptar la capacitat innata que tens per canviar les situacions de la teva vida que se suposa que no tenen solució. Podria ser que, fins i tot, et permetessis contemplar possibles realitats que abans d’endinsar-te en aquests conceptes no t’havies ni plantejat; potser comences a fer coses ben poc habituals! És el que et desitjo quan acabis aquest llibre.

Si et resisteixes a la temptació de passar directament a la tercera part, et prometo que, quan hi arribis, el que hauràs après t’haurà enfortit molt. Gràcies a la sèrie de tres tallers que imparteixo arreu del món, he vist com funciona aquest mètode. Quan els participants adquireixen els coneixements adequats de manera que els entenen del tot i tenen l’ocasió d’aplicar el que han après amb unes instruccions eficaces…  veuen, com per art de màgia, els fruits dels seus esforços en forma de canvis que els serveixen de respostes a la vida.

En la tercera part presento les habilitats meditatives que et permetran canviar alguna cosa del cos i causar un efecte a l’exterior. Tan bon punt t’adonis que el que has fet a l’interior ha produït un resultat a l’exterior, hi tornaràs. Quan a la vida se’t manifesta una nova experiència, abraces l’energia que et genera en forma d’una gran emoció, com a força interior, meravella o gratitud immensa; i aquesta energia et mena a fer ho un cop rere l’altre. Ara t’encamines cap a una vertadera evolució.

Cada pas de la meditació descrit a la tercera part té a veure amb alguna dada important presentada en les pàgines anteriors. Com que ja hauràs conreat el significat que hi ha exactament al darrere del que fas, no hi ha d’haver cap ambigüitat que et faci perdre la visió que tens.

Com qualsevol altra de les habilitats que s’adquireixen, al principi et costarà concentrar-te mentre aprens a meditar i fer evolucionar el cervell. Al llarg del procés, has de contenir els comportaments habituals i mantenir els pensaments centrats en el que fas, sense distreure’t  amb altres estímuls, perquè les accions encaixin amb la intenció.

Tal com et va passar quan aprenies a fer una paella, a jugar al golf, a ballar salsa o a fer anar el canvi de marxes, hauràs de practicar la nova habilitat, i exercitar la ment i el cos per memoritzar-la.

Recorda que gairebé totes les instruccions estan dividides en petits passos perquè la ment i el cos treballin plegats. Quan «ho agafis», els passos que has anat repassant es fusionaran en un procés fluid. L’enfocament metòdic i lineal flueix a la perfecció en una demostració holística, natural i unificada. És quan ja ho has fet teu. De vegades, l’esforç que exigeix pot resultar-te pesat, però si hi insisteixes, hi poses prou voluntat i energia, amb el temps fruiràs dels resultats.

Quan saps que saps «com» pots fer alguna cosa, ja comences a dominar-ho. Em fa molt feliç dir que moltes persones d’arreu del món ja estan aplicant els coneixements d’aquest llibre per introduir canvis palpables a la seva vida. Desitjo de tot cor que tu també deixis de ser tu i creïs la nova vida que desitges.

Som-hi. Posem fil a l’agulla… 




PRIMERA PART 
LA CIÈNCIA DEL TEU ÉSSER 

 


1 
El teu jo quàntic 



Els primers físics dividien el món entre matèria i pensament i, posteriorment, entre matèria i energia. Cada component d’aquesta parella es considerava del tot independent de l’altre…  però no ho són! No obstant això, aquesta dualitat ment/matèria va modelar l’antiga visió del món: bàsicament, la realitat estava predeterminada i s’hi podia fer ben poca cosa per canviar-la mitjançant les nostres accions, i encara menys amb els pensaments.


Ara bé, segons la nostra perspectiva actual, formem part d’un camp d’energia enorme i invisible, que conté totes les realitats possibles i respon als nostres pensaments i sentiments. De la mateixa manera que, avui dia, els científics estudien la relació existent entre pensament i matèria, nosaltres també volem fer el mateix amb les nostres vides. I així doncs, ens demanem: Puc fer servir la ment per crear la realitat que vull? I si és que sí, es tracta d’una capacitat que podem aprendre i utilitzar per arribar a ser el que volem i crear la vida que volem viure?


Assumim-ho: cap de nosaltres no és perfecte. Tant si el que vole més canviar el nostre aspecte físic com l’emocional o l’espiritual, tots desitgem el mateix: viure la vida com una visió idealitzada del que pensem i creiem que podem ser. Quan ens contemplem els sacsons al mirall, no tan sols hi veiem aquella imatge un pèl massa rabassuda. També hi contemplem, segons l’humor de què estem aquell dia, una versió de nosaltres mateixos més estilitzada o bé més feixuga i grassa. Quina d’aquestes imatges és la real?


Quan som al llit i repassem la jornada, i els esforços que hem fet per ser més tolerants i menys geniüts, no tan sols veiem el pare o la mare que ha esbroncat el fill per no haver dut a terme sense piular una simple ordre. El que visualitzem és un ésser angelical al qual han esgotat la paciència, com una víctima innocent assetjada o un ogre esfereïdor que fa miques l’autoestima d’una criatura. Quina d’aquestes imatges és la real?


La resposta és que són reals totes; i no tan sols aquests extrems, sinó també un espectre infinit d’imatges que van del positiu al negatiu. Com és possible? Perquè entenguis més bé per què no hi ha cap d’aquestes versions del jo que sigui més o menys real que la resta, em caldrà esmicolar la concepció habitual de la naturalesa de la realitat i canviar-la per una de nova.


Sembla un projecte faraònic, i en alguns sentits ho és, però estic convençut que el més probable és que aquest llibre t’hagi cridat l’atenció perquè quan, en el passat, has intentat fer algun canvi permanent a la teva vida —físic, emocional o espiritual— no s’ha avingut amb l’ideal de tu mateix que tenies al cap. I aquests fracassos es deuen més a les raons amb què t’expliques per què la teva vida és com és que no pas a altres qüestions, incloent-hi la idea que et manca voluntat, temps, valor o imaginació.


Per poder canviar, sempre hem de transformar la concepció de nosaltres mateixos i el món, per poder abraçar nous coneixements i tenir noves experiències.


I això és el que et donarà aquest llibre.


Els fracassos que has experimentat en el passat provenen d’un error fonamental: no t’has compromès a viure segons la realitat que els pensaments tenen conseqüències tan importants que poden crear la teva pròpia realitat.


El cas és que tots som afortunats; tots podem collir el fruit dels nostres esforços constructius. No ens hem d’acomodar per força a la realitat actual; en podem engendrar una de nova, en qualsevol moment. Tots tenim aquesta capacitat, perquè, per a bé o per a mal, els pensaments ens afecten la vida.


Segur que aquesta idea no et ve de nou, però no tinc clar que gaire gent se la cregui de debò. Si adoptéssim realment la convicció que els pensaments tenen efectes tangibles a les nostres vides, no maldaríem perquè no se’ns n’escapés cap que no volguéssim experimentar? I no ens centraríem en allò que volem, en comptes d’obsessionar-nos constantment amb els problemes?


Pensa-hi: si creguessis de debò en aquest principi, series capaç de deixar passar un sol dia sense crear el destí que desitges?




Per canviar de vida, canvia les idees que tens sobre la natura de la realitat 



Confio que aquest llibre et faci canviar de perspectiva respecte al funcionament del món, que et convenci que tens més poder del que et pensaves i t’inspiri per demostrar la idea que el que penses provoca un efecte profund en el teu món.


Fins que no trenquis amb la manera com veus la teva realitat actual, tot canvi a la teva vida serà sempre casual i transitori. Per assolir resultats permanents i que s’ajustin als teus desitjos, has de revisar el que penses del perquè de les coses. Per fer-ho, hauràs d’estar obert a una nova interpretació del que és real i vertader.


Per ajudar-te a passar a aquesta manera de pensar i començar a generar la vida que vols, parlaré una mica de cosmologia (l’estudi de l’estructura i la dinàmica de l’univers). No pateixis, però: ens limitarem a donar un cop d’ull al tema de la naturalesa de la realitat i comprovarem com han evolucionat algunes de les idees que tenim respecte d’aquesta qüestió fins a arribar a la concepció actual. Tot plegat és per explicar (d’una manera breu i senzilla) com pot ser que els pensaments modelin el destí.


Aquest capítol potser posarà a prova la predisposició que tens a abandonar idees que, sigui com sigui, s’han programat al teu interior durant molts anys, tant en el terreny conscient com en el subconscient. Quan adquireixis un nou concepte de les forces i els elements fonamentals que conformen la realitat, abandonaràs l’antiga idea que el que és lineal i ordenat governa el món. Prepara’t per experimentar canvis fonamentals en les teves idees.


De fet, quan comencis a adoptar aquesta nova perspectiva, canviarà tota la composició que tens com a ésser humà. El meu desig és que no siguis la mateixa persona que eres quan vas començar.

T’estic plantejant un repte, és clar, però vull que sàpigues que t’entenc perfectament, perquè jo també em vaig haver de desprendre del que donava per cert i endinsar-me en allò que és desconegut. Per entrar de mica en mica en aquesta nova visió de la naturalesa del món, cal que observem com l’antiga idea que la ment i la matèria eren coses diferents van esculpir la nostra percepció de les coses.


Sempre la matèria i mai la ment?
Sempre la ment i mai la matèria?


Connectar el món exterior i físic amb el món interior i mental del pensament sempre ha estat tot un repte per als científics i els filòsofs. Molts de nosaltres, fins i tot avui dia, diríem que la ment no té cap efecte quantificable, o ben poc, en el món de la matèria. Si bé segurament tots estem d’acord que el món material té conseqüències que ens afecten la ment, com pot ser que les nostres ments generin canvis físics que afecten els components sòlids de la nostra vida? Aparentment, la ment i la matèria són independents… , tret, és clar, que hi hagi un canvi en la percepció que tenim de l’existència de les coses físiques i sòlides.

Doncs, aquest canvi s’ha esdevingut i, per buscar-ne els inicis, no cal pas que ens remuntem gaire enrere. Durant bona part del que els historiadors anomenen temps moderns, la humanitat va creure que l’univers era d’una naturalesa ordenada i, per tant, predictible i explicable. Pensa en el matemàtic i filòsof del segle XVII René Descartes, que va desenvolupar molts conceptes de gran rellevància encara avui per a les matemàtiques i altres àmbits (et sona: «Penso, per tant existeixo»?). Ara bé, una  de les seves teories, de fet, va fer més mal que bé. Descartes defensava el model mecanicista de l’univers, segons el qual un seguit del lleis predictibles regeixen l’univers.


En relació amb el pensament humà, Descartes es va enfrontar a tot un repte: la ment humana contenia massa variables perquè encaixés clarament en cap llei. Com que no podia unificar la seva concepció del món físic amb la de la ment, però havia d’explicar la presència de totes dues, el filòsof va recórrer a un hàbil joc mental (un joc de paraules). Afirmava que la ment no estava subjecta a les lleis del món objectiu i físic, de manera que quedava totalment fora dels límits de la recerca científica. L’estudi de la matèria corresponia a la ciència (sempre la matèria, mai la ment), mentre que la ment era l’instrument de Déu, o sigui que corresponia a la religió estudiar-la (sempre la ment, mai la matèria).

Bàsicament, Descartes va inaugurar un sistema de creences que imposava una dualitat entre els conceptes de ment i matèria. Durant segles, aquesta divisió va ser el concepte acceptat de la naturalesa de la realitat.

Els experiments i les teories d’Isaac Newton van contribuir a perpetuar les conviccions de Descartes. El matemàtic i científic anglès no tan sols va solidificar el concepte de l’univers com a màquina, sinó que també va establir un seguit de lleis segons les quals els éssers humans podien determinar, calcular i predir amb precisió les formes ordenades amb les quals funcionava el món físic.

Segons el model «clàssic» de la física newtoniana, totes les coses es consideraven sòlides. Per exemple, l’energia podia explicar-se com una força per moure objectes o canviar l’estat físic de la matèria. Tanmateix, com podràs comprovar, l’energia és molt més que una força exterior exercida sobre les coses materials. L’energia és el mateix teixit de totes les coses materials, i és sensible a la ment.

Per extensió, les teories de Descartes i Newton van establir una mentalitat segons la qual, si la realitat es basava en principis mecanicistes, la humanitat tenia poca influència en els resultats. Tota la realitat estava predeterminada. Des d’aquest punt de vista, és normal que les  persones comencessin a plantejar-se si les seves accions tenien importància, i encara més si en tenien els seus pensaments o si el lliure arbitri tenia cap pes en l’esquema general de l’univers. Que potser molts de nosaltres no actuem encara avui (subconscientment o inconscientment) amb la convicció que sovint les persones no som gaire gran cosa més que víctimes?


Atès que aquestes creences tan ben valorades van imperar durant segles, calia un pensament revolucionari per rebatre Descartes i Newton.


Einstein: no tan sols es remouen les aigües, sinó també l’univers 

Uns dos-cents anys després de Newton, Albert Einstein va enunciar la famosa equació E = mc2, que demostrava que l’energia i la matèria estan tan estretament relacionades que són la mateixa cosa. Amb la seva teoria va fer palès, bàsicament, que matèria i energia són del tot intercanviables, la qual cosa contradeia Newton i Descartes, i obria pas a una nova concepció del funcionament de l’univers.

Einstein no va ser l’únic a desmuntar l’antiga idea de la naturalesa de la realitat. El físic alemany, però, en va debilitar els fonaments, la qual cosa va menar a la desaparició d’alguns dels pensaments, rígids i limitats, que teníem. Les seves teories van desencadenar l’estudi del sorprenent comportament de la llum. Aleshores, els científics van observar que la llum de vegades es comporta com una ona (quan gira una cantonada, per exemple) i, en altres ocasions, es comporta com una partícula. Com podia ser la llum alhora una ona i una partícula? Segons el parer de Descartes i Newton, no era possible; qualsevol fenomen, el que fos, havia de ser una cosa o l’altra.

De seguida va quedar clar que el model dualista cartesià/newtonià fallava en el terreny més bàsic: el subatòmic. (El mot subatòmic fa referència a les parts —electrons, protons, neutrons, etcètera— que formen els àtoms, que són els components de totes les coses físiques.) Els  elements més importants del que anomenem món físic són les ones (energia) i les partícules(matèria física), segons la ment de qui observa (més endavant reprendrem aquest tema). Per tant, per comprendre com funciona el món, havíem d’observar-ne els components més ínfims. 


I així, a partir d’aquests experiments particulars, va néixer un nou camp científic, anomenat física quàntica.


El terra que trepitgem…  no és pas tan ferm 

Aquest canvi va constituir un replantejament total del món on ens pensàvem que vivíem, i ens va deixar en suspens…  quan ens pensàvem que trepitjàvem un terra ben ferm. I això? Recorda’t d’aquells antics models 







L’ÀTOM CLÀSSIC

[image: 00_0035_005.jpg]Figura 1A. La versió newtoniana clàssica d’un àtom «de la vella escola». Se centra sobretot en el que és material.






L’ÀTOM QUÀNTIC 


[image: 00_0036_002.jpg]Figura 1B. La versió quàntica d’un àtom «de la nova escola». L’àtom és 99,99999 per cent energia i 0,00001 per cent matèria. Pràcticament no és res, des del punt de vista material.






de l’àtom, fets d’escuradents i boles de poliestirè. Abans de la física quàntica, es creia que l’àtom estava fet d’un nucli relativament sòlid amb objectes menors, menys substancials, situats al seu interior o voltant. La mera idea que amb un instrument prou potent podíem mesurar (calcular-ne la massa) i comptar (numerar) les partícules subatòmiques que conformaven un àtom les feia tan consistents com un ramat de vaques pasturant en un prat. Els àtoms semblaven fets de cosa sòlida, oi?


El model quàntic va revelar que no hi havia res més lluny de la realitat. Els àtoms són bàsicament espai buit; els àtoms són energia. Pensa-hi: 


 L’AUTÈNTIC ÀTOM QUÀNTIC 







Figura 1C. Vet aquí el model més realista d’un àtom. Materialment, és «no-res», però potencialment ho és tot.


tot el que hi ha de físic a la teva vida no és matèria sòlida, sinó camps d’energia o pautes de freqüència d’informació. Tota matèria és més «no-res» (energia) que «alguna cosa».


Un altre enigma: les partícules subatòmiques i els objectes més grans estan subjectes a regles diferents 

Ara bé, amb això no n’hi havia prou per explicar la naturalesa de la realitat. A Einstein i altres científics els quedava encara un enigma per resoldre: aparentment, la matèria no es comportava sempre de la mateixa manera. Quan els físics van començar a observar i mesurar el món minúscul de l’àtom, es van adonar que, en el terreny subatòmic, els elements fonamentals de l’àtom no obeïen les lleis de la física clàssica com els objectes de dimensions superiors.


Els esdeveniments relacionats amb els objectes del món «gran» eren predictibles, reproduïbles i constants. Quan aquella poma llegendària va caure d’un arbre i es va dirigir cap al centre de la Terra fins que va topar amb el cap de Newton, la seva massa es va anar accelerant amb una força constant. En canvi, els electrons, com a partícules, es comportaven d’una manera imprevisible i ben poc usual. Quan interaccionaven amb el nucli de l’àtom i es desplaçaven cap al centre, guanyaven i perdien energia, apareixien i desapareixien, i sorgien de tot arreu independentment dels límits del temps i l’espai.

Que potser el món d’allò petit i el món d’allò gran funcionaven segons reglaments molt diferents? Si les partícules subatòmiques, com ara els electrons, eren els elements que constituïen tot el que hi ha a la natura, com podia ser que obeïssin unes regles i, en canvi, les coses que creaven actuessin segons unes altres?


De la matèria a l’energia: les partícules són mestres en l’art de fer-se fonedisses 

Els científics són capaços de mesurar, en el nivell dels electrons, característiques dependents de l’energia, com ara la longitud d’ona o els potencials de voltatge, entre altres. La massa d’aquestes partícules, però, és tan infinitesimalment petita i té una existència tan limitada que és gairebé inexistent.

Per això el món subatòmic és únic. No tan sols té qualitats físiques, sinó també energètiques. En realitat, en un àmbit subatòmic, la matèria existeix com un fenomen momentani. És tan fugaç que apareix i desapareix constantment, sorgeix en tres dimensions i s’esvaeix fins al no-res,




EL COL·LAPSE DE LA FUNCIÓ D’ONA



[image: 00_0039_002.jpg]Figura 1D. L’electró existeix com una ona de probabilitat en un instant, i en l’instant següent apareix com a partícula sòlida, després desapareix en el no-res i reapareix en un altre lloc. 






fins al camp quàntic, on no hi ha espai ni temps. Passa de ser partícula (matèria) a ser ona (energia) i a l’inrevés. Ara bé, on van les partícules quan s’esfumen?




La creació de la realitat: l’energia respon a l’atenció 



Torna a pensar en el model de formació dels àtoms de la vella escola, el que era fet d’escuradents i boles de poliestirè. Oi que, en aquella època, ens feien pensar que els electrons orbitaven al voltant del nucli, com els planetes al voltant del sol? Aleshores n’havíem de poder indicar la ubicació, no? La resposta és sí, per dir-ho d’alguna manera, però la raó no és, ni de bon tros, la que ens pensàvem.


El que van descobrir els físics quàntics va ser que la persona que observa (o mesura) les partícules minúscules que componen els àtoms afecta el comportament de l’energia i la matèria. Els experiments quàntics van revelar que els electrons existeixen simultàniament en un ventall infinit de possibilitats o probabilitats en un camp d’energia invisible. Tanmateix, és només quan un observador fixa l’atenció en qualsevol ubicació d’un electró que apareix aquell electró. Altrament dit, una partícula no es pot manifestar en la realitat —és a dir, en l’espai-temps tal com el coneixem— fins que no l’observem.1 


D’aquest fenomen, els físics quàntics en diuen «col·lapse de la funció d’ona» o «efecte observador». Avui sabem que, en el moment en què un observador cerca un electró, hi ha un punt específic en el temps i l’espai en què totes les probabilitats d’un electró es col·lapsen en un esdeveniment físic. Després d’aquest descobriment, la ment i la matèria ja no es poden considerar independents: estan intrínsecament relacionades, perquè la ment subjectiva genera canvis mesurables en el món objectiu físic.


Ja et comences a adonar de per què aquest capítol es titula «El teu jo quàntic»? Al nivell subatòmic, l’energia respon a la teva atenció i esdevé matèria. Fins a quin punt et canviaria la vida si aprenguessis a dirigir l’efecte observador i a col·lapsar ones infinites de probabilitat dins la realitat que triessis tu? Sabries observar més bé la vida que desitges?




Un nombre infinit de realitats possibles esperen l’observador 



Planteja’t, doncs, el següent: tot el que hi ha a l’univers està fet de partícules subatòmiques com els electrons. Per la seva naturalesa, aquestes partícules, quan existeixen com a simple potencial, es troben en l’estat d’ona si no les observen. Fins aleshores, són potencialment «tot» i «res». Existeixen a tot arreu i enlloc fins que no les observen. Per tant, tot el que hi ha a la nostra realitat física existeix com a simple potencial.


Si les partícules subatòmiques poden existir alhora en un nombre infinit de possibles indrets, som potencialment capaços d’abocar a l’existència un nombre infinit de possibles realitats. Altrament dit, si pots imaginar-te un esdeveniment futur de la teva vida basat en qualsevol desig que tinguis, aquella realitat ja existeix com a possibilitat en el camp quàntic, en espera que tu l’observis. Si la teva ment pot influir en l’aparició d’un electró, en teoria, també pot influir en l’aparició de qualsevol 












En el camp quàntic, estem connectats a tot 












Una estranya ciència: podem influir en el passat?






















El nostre estat d’ésser o estat mental: quan la ment i el cos són un 






Els pensaments i els sentiments donen resultats als tubs d’assaig 

















Pensaments i sentiments: l’emissió del nostre senyal electromagnètic al camp quàntic 











[image: 00_0048_002.jpg]








Per experimentar el canvi, observa un nou resultat amb una ment nova 












El canvi exigeix coherència: fes coincidir els pensaments i sentiments 

Per què els resultats quàntics han de sorprendre’ns 









Creació quàntica: agrair un resultat abans de rebre’l 













Creació quàntica: agrair un resultat abans de rebre’l 


























































































Com a prolongació d’aquesta intel·ligència, podem emular-la 







Rebem el que enviem 














Demana respostes quàntiques 










La física quàntica «no té sentit» 














Més enllà de l’espai i el temps 








Per endinsar-te en el camp, endinsa’t en un estat similar 









Canvia de ment, canvia de vida 
















I un nen els guiarà 

